stanford-oval/wikipedia huggingface dataset:
ג'ימי סמית
תולדות חייו

ג'יימס אוסקר סמית נולד בנוריסטאון שבפנסילבניה והיה פסנתרן. בשנת 1953 עבר לנגן באורגן המונד לאחר ששמע את ויילד ביל דייוויס מנגן בכלי. במשך שנה עסק בחקר הכלי ואפשרויותיו ולאחר מכן הופיע במועדון הג'אז "בייבי גראנד" בפילדלפיה, שם שמע אותו מפיק חברת בלו נוט שהחתים אותו בחברה. ב-1956 יצאו שלושה תקליטים של סמית', שניים המתעדים הופעה חיה במועדון ותקליט האולפן The Champ שהפך אותו לכוכב. במהלך שמונה השנים הבאות הופיע עבור בלו נוט בכ-40 הקלטות. בין תקליטיו מהתקופה בולטים "!The Sermon" מ-1958, "Back at the Chicken Shack" ו-"Midnight Special" מ-1960 וכן אלבומים המתעדים אותו בהופעה חיה כ-"Cool Blues" ושני חלקי "A New Sound, A New Star: Jimmy Smith at the Organ", כולם מ-1958.
משנת 1962 החל להופיע עם תזמורות גדולות עם לאלו שיפרין בתקליט "The Cat" מ-1964 ועם הגיטריסט וס מונטגומרי עמו הקליט ב-1966 את התקליטים "The Dynamic Duo" ו-"Further Adventures Of Jimmy and Wes". באותה תקופה הקליט גם עם קני בורל, ג'ורג' בנסון, גרנט גרין, לי מורגן, ואחרים.
בשנות ה-70 עבר ללוס אנג'לס שם ניהל עם רעייתו מועדון ג'אז ויצא למספר סיבובי הופעות, בעיקר בפסטיבלים באירופה.
בסוף שנות ה-80 ובשנות ה-90 ידעה הקריירה של סמית תחייה מחודשת כאשר ניגן במיזם של קווינסי ג'ונס עם פרנק סינטרה, עם מייקל ג'קסון (בשיר Bad), עם די די ברידג'ווטר (באלבום המחווה שלה למוזיקה של הוראס סילבר) ועם מי שסומן כיורשו המובהק, ג'ואי דה-פרנצ'סקו (בתקליטיו !Incredible מ-1999 ו-Legacy מ-2000). באלבומו האחרון, "Dot Com Blues" משנת 2000 הופיעו בהופעות אורח בי בי קינג, אטה ג'יימס וד"ר ג'ון.
להקת הביסטי בויז סימפלה חלקים מהסולו של סמית בקטע (Root Down (and Get It במסגרת שירם Root Down (מן התקליט III Communication, ‏1994) והם אף מצדיעים לו במילות השיר ובמסגרת תקליטם Root Down.
הערות שוליים

↑  לפי תעודת הלידה, למרות שברוב הספרות נכתב 1925
| --- | --- |
בקרת זהויות :  NLI: 987007332451105171  PLWABN: 9810589508805606  BIBSYS: 3001247  BNE: XX886018  BnF: cb138998695 (data)  GND: 134524543  ICCU: LO1V174192  ISNI: 0000 0000 3429 3818  LCCN: n87137943  MusicBrainz: 4f8a0d9b-5777-40da-b29a-e9753d5ae693  NKC: ola2002159257  NTA: 071292977  SNAC: w66h5463  SUDOC: 084290102  ULAN: 500118029  VIAF: 70675920   WorldCat (עם VIAF): 70675920
ג'יי שון

| --- | --- |

 לידה:  26 במרץ 1981 (בן 43) בריטניה ברנט, לונדון, אנגליה
 שם לידה:  קאמלג'יט סין ג'וטי
 מוקד פעילות:  הממלכה המאוחדת 
 תקופת הפעילות:  מ-2003
 מקום לימודים:  תיכון לטימר 
 סוגה:  פופ, רית'ם אנד בלוז, היפ הופ, באנגרה, סינת'פופ, מוזיקת נשמה
 סוג קול:  קונטרה-טנור 
 שפה מועדפת:  אנגלית 
 כלי נגינה:  גיטרה, פסנתר
 חברת תקליטים:  יוניברסל ריפבליק רקורדס, מוטאון, ריפבליק רקורדס, דאף ג'אם, 2פוינט9 רקורדס, יוניברסל מוטוון רקורדס, קאש מאני רקורדס, וירג'ין רקורדס 
 בן או בת זוג:  Thara Prashad 
 jayseanworldwide.com
 פרופיל ב-IMDb
 
קאמלג'יט סין ג'וטי (באנגלית: Kamaljit Singh Jhooti; נולד ב-26 במרץ 1981), המוכר בשם הבמה ג'יי שון (Jay Sean) הוא זמר, יוצר, ראפר, ביטבוקסר ומפיק בריטי.
ביוגרפיה

שון הופיע לראשונה עם אומנים אסייתים נוספים כחבר בפרויקט של רישי ריץ' עם "Dance with You", שהגיע למקום ה-12 במצעד הסינגלים הבריטי ב-2003. בעקבות ההצלחה חתם בחברת ההקלטות Virgin Records, והוציא 2 להיטים בעשירייה הפותחת של מצעד הסינגלים הבריטי ב-2004: "Eyes on You" במקום ה-6, ו-"Stolen" במקום ה-4. הם נכללו באלבום הבכורה שלו שזכה לביקורות משבחות, "Me Against Myself", אשר למרות הצלחה מתונה בבריטניה, מכר יותר מ-2 מיליון עותקים ברחבי אסיה, ונשאר האלבום המצליח ביותר שלו עד כה. לצד דברים אלו, שון היה חלוץ בסגנון הבאנגרה-רית'ם אנד בלוז, ואלבום הבכורה שלו העלה את המודעות לסגנון זה ברחבי דרום אסיה.
בסופו של דבר עזב ב-2006 את Virgin Records והקים חברת הקלטות עצמאית משלו, "Jayded Records". לאחר כמעט 4 שנים, חזר בשנת 2008 עם "Ride It", אשר הגיע למקום ה-11 במצעד הסינגלים הבריטי, ולפסגות מצעדי פזמונים ברחבי מזרח אירופה. אחריו יצא השיר "Maybe" אשר הגיע למקום ה-7 במצעד הפזמונים של יפן, ו-"Tonight". הם נכללו באלבום השני שלו, "My Own Way", אשר הפך לאלבום המצליח ביותר שלו בבריטניה. בתקופה זו הוא החל לשלב אלקטרופופ במוזיקה שלו.
מאז סוף 2008 חתום שון בחברת ההקלטות קאש מאני רקורדס. ב-2009, הסינגל האמריקאי הראשון שלו, "Down" הגיע לראש טבלת הבילבורד הוט 100, מצעד הפזמונים האמריקאי, מה שהופך אותו לאומן הדרום-אסיאתי הראשון שכבש פסגה זו. היה זה השיר השביעי ברשימת הסינגלים הנמכרים ביותר לשנת 2009, כאשר מכר יותר מ-3 מיליון עותקים בארצות הברית באותה שנה. לבסוף מכר השיר 4 מיליון עותקים בארצות הברית ויותר מ-6 מיליון עותקים ברחבי העולם, מה שהופך את שון לזמר הבריטי/אירופאי המצליח ביותר באמריקה בכל הזמנים. לאחר זמן קצר הוציא שון להיט נוסף, "Do You Remember" אשר מכר יותר ממיליון עותקים בארצות הברית, ונכנס לעשיריה הראשונה של הבילבורד הוט 100. שירים אלו נכללו באלבום הבכורה האמריקאי שלו "All or Nothing". שון דורג במקום ה-35 ברשימת האומנים של הבילבורד הוט 100 לשנת 2009.
בשנת 2025, שון יוציא אלבום בשם Last Call. שני סינגלים מתוך האלבום החדש, "Heartless" ו-"Piche Piche", יצאו לפני צאתו.
דיסקוגרפיה

Me Against Myself ‏(2004)
My Own Way ‏(2008)
All or Nothing ‏(2009)
Neon ‏(2013)
Last Call ‏(2025)
הערות שוליים

1 2  Kyle Denis, Jay Sean Reflects On 15 Years of ‘Down,’ Forthcoming Album & Launching His Own Record Label, Billboard, ‏2024-11-19 (באנגלית אמריקאית)
| --- | --- |
בקרת זהויות :  PLWABN: 9810651486005606  BnF: cb14596206h (data)  GND: 135371600  ISNI: 0000 0001 0929 9254  LCCN: no2009197283  MusicBrainz: e03cf5b6-d2ec-4465-adee-226b518bcfcd  NKC: xx0130758  SUDOC: 161775705  VIAF: 103557234   WorldCat (עם VIAF): 103557234
בילבורד

| --- | --- |

שער המגזין בשנת 1904
שער המגזין בשנת 1904
 תדירות:  שבועי
 סוגה:  מגזין מוזיקה
 פורמט:  טבלואיד 
 מייסד:  MRC Data, Eldridge, William Henry Donaldson 
 תאריכי הופעה:  1 בנובמבר 1894 – הווה (130 שנה)
 שפה:  אנגלית
 מערכת:  ניו יורק 
 תפוצה:  16,327
 מדינה:  ארצות הברית
 ISSN:  0006-2510
 www.billboard.com
 
בִּילְבּוֹרְד (באנגלית: Billboard; בעברית מילולית: שלט חוצות) הוא מגזין אמריקאי העוסק בתעשיית המוזיקה. במגזין מוצגים מצעדי מוזיקה במגוון דירוגים וסגנונות מוזיקה, לדירוג מצעדי הבילבורד מיוחסת חשיבות רבה.
מגזין המוזיקה מפרסם מהדורות מקומיות במספר מדינות ברחבי העולם, בין היתר ביפן, אינדונזיה, הפיליפינים ויוון.
מצעדים

בילבורד מחלקת את מצעדיה לפי ז'אנרים ומקום. המפורסמים מבין המצעדים הם המצעדים הכלליים (all-genre) הכוללים את ההוט 100 והבילבורד 200, וכן גם מצעדים עונתיים, כגון מצעד שירי הקיץ הפופולריים. בנוסף, יש לבילבורד מצעדים בין-לאומיים, ומצעדים לז'אנרים הבאים: מוזיקת פופ, רוק, קאנטרי, R&B והיפ-הופ, דאנס ומוזיקה אלקטרונית, ג'אז, מוזיקה לטינית, ומוזיקה נוצרית וגוספל. מצעדי מוזיקה עכשווית למבוגרים כוללים את מצעד השירים העכשוויים למבוגרים ואת מצעד 40 השירים למבוגרים. במצעדי האלבומים מוצגים ז'אנרים הכוללים מוזיקה קלאסית, קומדיה, אינדי ואלבומים לילדים. ב-2004 נוספה רשימת רינגטונים לטלפונים סלולריים, וב-2010 החל בילבורד למדוד פופולריות של אמנים גם באתרי מדיה חברתית ברשימת ה-Social 50 שמודדת לייקים, חברויות, שיתופים והאזנה לשירים בפייסבוק, מייספייס יוטיוב ואחרים.
מצעדים > המצעדים המובילים

ב-1958 פורסם מצעד הסינגלים הרשמי, הוט-100, המתבסס על מכירות סינגלים ושידורי רדיו של השבוע האחרון בארצות הברית. מצעד האלבומים של המגזין נקרא בילבורד 200 ומציג את 200 האלבומים הנמכרים ביותר בשבוע האחרון. מצעד זה מתבסס על מכירות כלליות בארצות הברית.
מצעדים > המצעדים המובילים > בילבורד הוט 100

בילבורד הוט 100 הוא מצעד הפזמונים המרכזי של תעשיית המוזיקה האמריקאית המתעדכן מדי שבוע על ידי מגזין הבילבורד. במצעד משוקללים נתוני המכירות בארצות הברית ונתוני זמן האוויר שמקבל הסינגל בתחנות הרדיו האמריקאיות. מדי שנה מקיים המצעד גם מצעד שנתי, המציין את הלהיטים הגדולים של אותה השנה.
למצעד קיימת גם גרסה המשקללת את הנתונים באירופה, בקנדה, בברזיל ובטורקיה.
מצעדים > המצעדים המובילים > בילבורד 200

בילבורד 200 הוא מצעד האלבומים של הבילבורד. המצעד מתבסס על נתוני מכירות בלבד. מלבד מצעד הבילבורד 200, עורך מגזין הבילבורד גם מצעדי אלבומים המחולקים לפי ז'אנרים.
פרסי המוזיקה של בילבורד

פרס המוזיקה של בילבורד הוא עיטור המוענק על ידי המגזין. תוכנית פרסי המוזיקה של בילבורד נערכה מדי שנה בחודש דצמבר, החל משנת 1989, עד שהושהתה בשנת 2007. התוכנית חזרה בשנת 2011, והיא נערכת מדי שנה בחודש מאי.
רשימות שנתיות בהוצאת המגזין > 21 מתחת ל-21

21 מתחת ל-21 הוא דירוג שנתי שנעשה על ידי "בילבורד" החל משנת 2010. הוא מדרג מוזיקאים צעירים מתחת לגיל 21 במוזיקה על פי ההשפעה על תעשיית המוזיקה בשנה החולפת והפוטנציאל שלהם "לשלוט ברוח הזמן של תרבות הפופ במהלך 12 החודשים הבאים".
ראו גם

בילבורד הוט 100
הישגים ואבני דרך בבילבורד הוט 100
בילבורד 200
הערות שוליים

↑  Billboard Staff, 21 Under 21: Music’s Hottest Minors, Billboard, ‏2010-09-23 (באנגלית אמריקאית)
| --- | --- |
בקרת זהויות :  MusicBrainz: 7198fd99-256f-4eb1-8e93-be85207d14cd 
ערך זה הוא קצרמרבנושא מוזיקה ובנושא כתבי עת. אתם מוזמנים לתרום לוויקיפדיה ו.
גורג'י יאיר

| --- | --- |
אין תמונה חופשית
 לידה:  1909 ה'תרס"ט בגדאד, עיראק
 פטירה:  1999 (בגיל 90 בערך) ה' באלול תשנ"ט ירושלים
 
חכם גורג'י יאיר (1909, התרס"ט, בגדאד – 1999, ה' באלול תשנ"ט, ירושלים) היה פייטן, חזן ומחנך ישראלי.
ביוגרפיה

נולד בבגדאד בשנת תרס"ט בן בכור ליוסף ומסעודה יאיר. למד במדרש תלמוד תורה ובישיבת בית זילכה. כבר בבחרותו התמנה למחנך ב"מדרש תלמוד תורה" על שם מנשה צאלח. עם עלייתו ארצה חינך במעברת העולים הרטוב מטעם הפועל המזרחי ולאחר מכן שימש כמחנך בתלמוד תורה "בית אהרון" בשכונת בית ישראל בירושלים.
חכם יאיר נחשב לאחד מגדולי החזנים של יהדות בבל במאה ה-20 בבגדד ובירושלים. את החזנות למד בעיקר מחכם עזרא דנגור שהיה רבה הראשי של בגדאד. ואת הפיוטים למד מכמה מורים ובעיקר מחוג המקובלים של הרב יהודה פתיה וחכם יצחק דרזי.
בבגדד שימש חזן בימי חול בבית הכנסת הגדול (צלאת לכבירי) ובשבתות בבית הכנסת צלאת דינה שבשכונת "באב אל שרגי". כשהגיע לירושלים נענה להזמנת ידידו שאול פתיה להיות חזן בבית הכנסת "מנחת יהודה" שבשכונת מחנה יהודה ובו שימש כשלושים שנה.
למד תורה מגדולי חכמי בבל ובעיקר מהרב יהודה פתיה מהרב אפרים הכהן ומרבי ניסים כדורי.
חכם יאיר היה עורך חופות מורשה בבגדד מטעם בית הדין המקומי ובירושלים קיבל סמיכה מחודשת אחר שעמד בבחינה אצל הרב צבי פסח פרנק.
שכל את בנו החייל דוד יאיר שנהרג בעת שירותו הצבאי בסיני.
כמה מנכדיו משמשים חזנים מפורסמים במסורת הספרדית-ירושלמית ומהם משה חבושה והרב דוד מנחם.
מחניכיו: המקובל חכם שמואל דרזי, הרב דוד משתה (מרבני העיר חדרה), הרב בן ציון מוצפי, אחיינו הרב יהודה יאיר, החזן ר' יהודה עובדיה והמשוררים האחים בלפור והרצל חקק.
נפטר בירושלים בה' באלול תשנ"ט ונטמן בחלקת הבבלים בהר המנוחות.
הערות שוליים

↑  רב סמל דוד יאיר, באתר www.izkor.gov.il
↑  הרב דוד מנחם, אנדרטת ילדות: פחדתי להיות גיבור, באתר ynet, 4 במאי 2014
↑  קהילות שרות (2020-03-20), יהודה פתיה - על שירת השבחות ועל ר' שאול פתיה וחכם ג'ורג'י יאיר, נבדק ב-2024-12-14
איגרות הגיבורות

| --- | --- |

איור מתוך כתב יד של תרגום של אובידיוס, "פנלופה"
 מידע כללי
 מאת:  אובידיוס 
 שפת המקור:  לטינית 
 סוגה:  ספרות מכתבים 
 נושא:  מיתולוגיה יוונית 
 
פסל של אובידיוס ברומניה
הגיבורות (בלטינית: Heroides), או איגרות הגיבורות (בלטינית Epistulae Heroidum) היא יצירה, שנכתבה על ידי המשורר הרומי אובידיוס, אשר חי בין השנים 43 לפנה"ס עד 17 לספירה. היצירה נכתבה בין השנים 14 ל-2 לפנה"ס, וכוללת 21 מכתבי אהבה של נשים מפורסמות בספרות יוון. 15 האיגרות הראשונות מיוחסות בוודאות לאובידיוס, בעוד שמוטל ספק לגבי הכותב של איגרות 16 עד 21.
על היצירה

יצירה זו נכתבה כנראה בפרק הזמן שבין עריכת שתי המהדורות של ה׳אהבות׳, כלומר בין שנת 14 ל־2 לפני הספירה. היצירה כוללת 15 מכתבי אהבה של נשים מפורסמות בספרות יוון אל בעליהן או אהוביהן הנעדרים מביתם. 14 האיגרות הראשונות מיוחסות לגיבורות ידועות, כמו פנלופה אשת אודיסאוס ומדיאה אשת יאסון. היצירה התקבלה יפה בקרב החוגים הגבוהים, ואף סאבינוס, אחד מחבריו של אובידיוס, חיקה סגנון זה, והשיב על שישה ממכתבי הנשים. לגבי איגרת 15 יש השערות רבות האם באמת שייכת לאובידיוס או למשורר אלמוני אשר כתב בסגנון אובידיוס. ז׳אנר זה של מכתבים בצורת שירה לירית ידוע מלפני זמנו של אובידיוס. אנו רואים זאת בטרגדיות של אוריפידס, בשירי המשוררים האלכסנדרוניים ואצל פלאוטוס, קאטולוס ופרופרטיוס. אובידיוס שם את כל הנשות הכותבות כביכול במצב דומה; בעליהן או מאהביהן נטשו אותן מסיבות שונות, והן מתגעגעות אליהם. למרות זאת, כל אחת מתוארת בצורה ייחודית, לפי דמותה הספרותית. בכל האיגרות הדוברת היא האישה עצמה אשר כותבת את המכתב לאהובה ואנו עדים כאן לקול נשי של אוהבת בגוף ראשון.
איגרות 1 – 15

באיגרות אלו אנו רואים את (לפי סדר האיגרות): את פנלופה כותבת לבעלה אודיסאוס, פיליס (אנ') כותבת לאהובה דמופון (אנ'), בריסאיס כותבת לאכילס, פאידרה (אנ') אשתו של תזאוס כותבת לבנה החורג היפוליטוס, אוינונה הנימפה כותבת לבעלה פאריס, היפסיפילה (אנ') כותבת ליאסון, דידו כותבת לאיניאס, הרמיונה כותבת לאורסטס, דאיאנירה (אנ') כותבת לבעלה הרקולס, אריאדנה לתזאוס, קנאקה (אנ') לאחיה ואהובה מרקאראוס (אנ'), מדיאה ליאסון גם כן, לאודאמיה (אנ') לבעלה פרוטסילאוס (אנ'), היפרמנסטרה (אנ') לבעלה לינקאוס (אנ') וסאפפו לאהובה לשעבר פאון. ההנחה היא שאיגרות אלו, שלא מחולקות לספרים, הוצאו בשלושה פפירוסים, כל פפירוס מכיל חמש איגרות כאשר היצירה פורסמה לראשונה מתישהו בין שנת 15 לשנת 1 לפני הספירה.
איגרות 1 – 15 > האיגרת הראשונה - פנלופה

פנלופה כותבת לבעלה אודיסאוס לא הרבה לפני שהם מתאחדים, כ-20 שנים לאחר שעזב לטרויה. אובידיוס שואב את השראתו מה׳אודיסאה׳ של הומרוס. כמו בסיפור של הומרוס, היא מסורה ונאמנה לגמרי לבעלה, יותר מכל גיבורה אחרת. בסוף האיגרת פנלופה מעידה שאף על פי שאודיסאוס עזב אותה כאישה צעירה, נערה (puella), גם אם הוא יחזור עכשיו ממש, היא כבר אישה זקנה (anus).
איגרות 1 – 15 > האיגרת השנייה - פיליס

פיליס (אנ') מחכה ארבעה חודשים לדמופון (אנ'), בנו של תזאוס, שיחזור מהמסע שלו, וכותבת לו שיחזור. נראה שדמופון שבר את ההבטחות שלו לנסוע רק לחודש אחד ולהתחתן עם פיליס. במכתב היא מהרהרת על להרוג את עצמה ברעל, בטביעה, או בחרב.
איגרות 1 – 15 > האיגרת השלישית - בריסאיס

בריסאיס היא אהובתו ושפחתו של אכילס. אחרי שאכילס היה צריך למסור אותה לאגממנון, הוא סירב להמשיך להילחם. במכתב זה בריסאיס מפצירה בו לקחת אותה חזרה מאגממנון ועם זאת להמשיך ולחזור להילחם במלחמת טרויה.
איגרות 1 – 15 > האיגרת הרביעית - פאידרה

פאידרה (אנ') רוצה לזכות באהבתו של היפוליטוס, בנה של בעלה הראשון תזאוס. במכתב יש חשד למעין גילוי עריות בין אם לבנה החורג. הקורא בן-זמנו של קישר, כנראה, בין סיפר זה לטרגדיה של אוריפידס היפוליטוס, שם לאחר שפאידרה נדחית על ידי בנה החורג היא שולחת מכתב לתזאוס ומאשימה אותו ששכב במיטתו של השני בכוח. לאחר מכן, גם כן בטרגדיה, פאידרה מתאבדת.
איגרות 1 – 15 > האיגרת החמישית - אוינונה

כמו האיגרת הראשונה והשלישית, גם האיגרת הזאת שייכת לסיפורי טרויה. הכרונולוגיה של סדר האיגרות הפוכה והולכת אחורה מבחינת קו העלילה. אנו מתחילים באיגרת הראשונה, ערב חזרתו של אודיסאוס לפנלופה, ממשיכים לזמן לא רב לפני שאכילס נהרג, ומגיעים עכשיו לאירועים שמגיעים ישירות לאחר משפט פאריס. אוינונה היא אהבתו של פאריס עוד לפני המשפט, והיא כותבת לו איגרת זו כאשר הוא מגיע לטרויה עם אהובתו החדשה, הלנה. בניסיון להחזיר אותו אליה, היא מתארת בפרטים את יחסיהם הארוטיים, בתקופה בה פאריס היה רועה צאן בהר אידה.
איגרות 1 – 15 > האיגרת השישית - היפסיפילה

בזמן שהאיגרת הזו נכתבה, יאסון, הנמען לאיגרת של היפספילה (אנ'), כבר חזר לעיר מולדתו, לאחר שנטש אותה כשהיא בהריון עם תאומים. בזמן הזה הוא מאוהב במדיאה מקולכיס, וכבר לא בכותבת האיגרת. היפסיפילה מקללת אותו ואת אהבתו החדשה, ומדברת יותר על מדיאה מאשר על עצמה. איגרת 12 נכתבה כביכול על ידי מדיאה עצמה, גם היא ליאסון, ומהווה מעין המשך לאיגרת השישית. אם בחמש האיגרות הקודמות ראינו טון אופטימי, של רצון מצד הכותבות שאהובן יחזור אליהן או ימלא את ייעודו, אנו רואים כאן מעבר לטון פסימי יותר, לא של תקווה, אלא של אכזבה.
איגרות 1 – 15 > האיגרת השביעית - דידו

באיגרת זו, כמו באיגרת הקודמת, הטון הפסימי מודגש, כאשר דידו, בשורותיה האחרונות לאיניאס כותבת על התאבדותה, כאשר החרב כבר לידה. לפני השורות האחרונות והסופיות, דידו הולכת קדימה אחורה בין ייאוש לניסיון להחזיר את איניאס אליה.
איגרות 1 – 15 > האיגרת השמינית - הרמיונה

לאחר שהרמיונה נחטפה על ידי בנו של אכילס, פירוס (נאופטולמוס ביוונית), היא מתחננת לאורסטס להשתמש בחוק כדי להחזיר אותה ולהציל אותה מהנישואים האלו.
איגרות 1 – 15 > האיגרת התשיעית - דאיאנירה

דאיאנירה (אנ') כותבת לבעלה הרקולס. היא מצהירה שהוא יותר אורח מבעל, מכיוון שהוא אף פעם לא איתה, ותמיד במסעות להילחם במפלצות. לפני כתיבת המכתב דאיאנירה שולחת להרקולס, שבוגד בה, גלימה עם דם של הקנטאור נסוס, במחשבה שהדם הוא שיקוי אהבה שיעזור לה לזכות בו בחזרה. היא מבינה במכתבה שהדם של הקנטאור מורעל, והוא זה שהרג את בעלה. לבסוף היא נפרדת ממשפחתה, בנה וחבריה.
איגרות 1 – 15 > האיגרת העשירית - אריאדנה

האיגרת נכתבת על ידי אריאדנה לתזאוס אחרי שהוא נוטש אותה על האי נקסוס. אריאדנה מנסה לשכנע את אהובה שיחזור אליה. היא מספרת כיצד היא חיפשה אותו לאחר שהתעוררה על החוף לבד, לפני שהיא ראתה את הספינה שלו מתרחקת ממנה. היא מספרת שהיא ניסתה לתפוס את תשומת לבו בכך שצעקה ונופפה לו בידיה. האיגרת מציגה תמונה של בידוד ובדידות, ובכך מוסיפה לחמש האיגרות הספר השני את תחושת הפסימיות המוכרת.
איגרות 1 – 15 > האיגרת האחת עשרה - קנאקה

איגרת פרידה שכותבת קנאקה (אנ') לאחיה מקאראוס (אנ'), לפני שהיא מבצעת התאבדות לפי ציווי אביה. היא מספרת על אהבת אחיה, על הריונה, על הניסיון להפלה, על כאבי צירי לידה ותהליך הלידה.
איגרות 1 – 15 > האיגרת השתים עשרה - מדיאה

כהמשך לאיגרת השישית, אנו רואים הפעם את מדיאה כותבת מכתב לאהובה יאסון, שם היא מספרת על ניסיונה באהבה, מהרגע שהיא מתאהבת בו עד נישואיו עם הנסיכה הקורינטית קראוסה (אנ'), שהתקיימו זמן קצר לפני כתיבת המכתב. מדיאה מתחננת במכתבה שאהובה יחזור אליה.
איגרות 1 – 15 > האיגרת השלוש עשרה - לאודאמיה

לאודאמיה (אנ') מרגישה שבעלה ונמען המכתב פרוטסילאוס (אנ') לא הולך לחזור ממלחמת טרויה. ואכן, באיליאדה, פרוטסילאוס הוא הראשון מצד היוונים שנהרג. היא מפצירה בו במכתב לא לקחת סיכונים מיותרים במלחמה.
איגרות 1 – 15 > האיגרת הארבע עשרה - היפרמנסטרה

היפרמנסטרה (אנ') הייתה אמורה להרוג את בעלה לינקאוס (אנ'), לו היא כותבת את המכתב, בהוראת אביה, בליל הכלולות שלה. באיגרת היא מספרת על השתלשלות האירועים שגורמת לה לא להרוג אותו. למרות זאת, היא לא מזכירה בשום מקום באיגרת את אהבתה אליו, והיא רק מבקשת ממנו שעכשיו, שאביה קשר אותה בשלשלאות והולך להוציא אותה להרוג, שיבוא להציל אותה או להרוג אותה בעצמו ושידאג לקבורה הולמת.
איגרות 1 – 15 > האיגרת החמש עשרה - סאפפו

סאפפו כותבת את האיגרת לפאון, אהובה לשעבר שעזב אותה. האיגרת משמשת כאפילוג. כמו ב׳אהבות׳, האיגרת פותחת בהתנצלות למעבר מהסוגה הלירית לסוגה האלגית. בחלק השני של האיגרת מספרת סאפפו על החוויות והחלומות שלה מאז שאהובה עזב אותה. בחלק השלישי היא מאיימת לוותר על כתיבת השירה.
איגרות 16 – 21

הכותרת של האיגרות הללו, שנכתבו מאוחר יותר מאיגרות 1–15, לא הגיעה לידינו. ההשערה היא שהן נכתבו בין שנת 1 ל-8 לספירה, או לאחר שאובידיוס הוגלה. רק חצי מזה מכיל איגרות מאת נשים, כאשר התבנית היא זוגות של מכתבים העונים אחד על השני. איגרת שש-עשרה נכתבת על ידי פאריס להלנה, ואיגרת שבע-עשרה היא תשובתה של הלנה לפאריס. איגרות שמונה-עשרה ותשע-עשרה הן של לאנדררוס והרו, עשרים ועשרים ואחת של שקונטיוס וקידיפה. ישנה השערה שקובץ איגרות זה (אנ') לא נכתב על ידי אובידיוס עצמו אלא על ידי משורר אלמוני אשר העריץ את אובידיוס.
תרגומים לעברית

מתוך הגיבורות, תרגם עמינדב דיקמן, דחק - כתב עת לספרות טובה, כרך ג׳, 2013, עמ׳ 160- 168.
לקריאה נוספת

שלמה דיקמן, פובליוס אובידיוס נזו: מטמורפוזות, ירושלים: מוסד ביאליק, 1965.
Holzberg, N., Ovid: The Poet and His Work, London: Cornell University Press, 1998.
הערות שוליים

↑  שלמה דיקמן, 1965, עמ׳ 14- 15.
↑  שלמה דיקמן, 1965, עמ׳ 14- 15.
↑  אובידיוס, איגרות הגיבורות, 1. 115- 116.
↑  אוריפידס, היפוליטוס, 885–886.
↑  N. Holzberg, 1998, p. 78.
↑  אובידיוס, איגרות הגיבורות, 6. 183.
↑  אובידיוס, איגרות הגיבורות, 9. 27.
↑  אובידיוס, איגרות הגיבורות, 11. 27.
↑  אובידיוס, איגרות הגיבורות, 12. 183.
↑  N. Holzberg, 1998, p. 85.
↑  אובידיוס, איגרות הגיבורות, 15. 97- 156.
↑  שלמה דיקמן, 1965, עמ׳ 14.
| --- | --- |
בקרת זהויות :  NLI: 987007592628705171  PLWABN: 9810652037605606  BNE: XX1950778  BnF: cb12213117q (data)  GND: 4139612-1  LCCN: n82020793  NLA: 35403793  NLG: 307260  SUDOC: 028729587  VcBA: 492/10417  VIAF: 8811152140009011100000   WorldCat (עם VIAF): 8811152140009011100000 
איור מתוך כתב יד של תרגום של אובידיוס, היפיספילה
אשלי וולטרס

| --- | --- |

אשלי וולטרס, 2013
 לידה:  30 ביוני 1982 (בן 42) לונדון רבתי, הממלכה המאוחדת 
 שם במה:  Asher D
 סוגה מועדפת:  גראז' בריטי 
 מדינה:  הממלכה המאוחדת 
 תקופת הפעילות:  מ-1992 
 מקום לימודים:  בית הספר למשחק של סילביה יאנג  תיכון פימליקו 
 בן או בת זוג:  דניאל וולטרס (23 ביוני 2013–?) 
 http://www.ashleywalters.co.uk
 פרופיל ב-IMDb
 
אשלי וולטרס (באנגלית: Ashley Walters; נולד ב-30 ביוני 1982), מוכר בשם הבמה Asher D, הוא ראפר ושחקן אנגלי. הוא ידוע בעיקר מהופעתו בתפקיד ריקי בסרט "ילד טעון" (2004) ובתפקיד אנטואן בסרט "תתעשר או תמות בדרך" (2005).
ביוגרפיה

וולטרס נולד בשכונת פקהאם שבדרום-מזרח לונדון להורים שמוצאם מהקריביים. הוא גדל אצל אמו, פמלה קייס עובדת בשלטון המקומי. מגיל 4 למד בבית הספר סנט ג'ורג' בקמברוול.
הוא למד בבית הספר למשחק של סילביה יאנג (אנ') וכשעזב את בית הספר כיכב במספר הפקות תיאטרון.
קריירה > קריירה מוזיקלית

וולטרס הצטרף ללהקת "So Solid Crew" בשם הבמה Asher D. הוא הופיע איתם וגם כתב מילים לשירים, ביניהם ללהיט "21 Seconds".
בשנת 2006, אחרי שהלהקה התפרקה, הקליט וולטרס את האלבום "In Memory of the Street Fighter" ובו הסינגל "Andrea". ב-2008 הוציא אלבום אולפן בשם "The Appetiser" בהפקת לורנס עזרא. בתחילת 2012 חתם וולטרס על חוזה הקלטות עם חברת התקליטים העצמאית SK Records. ב-29 ביולי 2012 יצא הסינגל "How You Like Me Now", וב-12 בנובמבר אותה שנה יצא סינגל נוסף "Your Love" בליווי קולות של אלישה דיקסון.
קריירה > קריירת משחק

כשחקן הוא מופיע בשמו המלא אשלי וולטרס. בטלוויזיה הופיע בגיל 10 בתפקיד עומאר בסדרה "אינדיאנה ג'ונס הצעיר", ובגיל 14 בתפקיד אנדי בסדרה "גראנג' היל". ב-2004 שיחק בתפקיד ריקי בסרט הקולנוע של סול דיב "ילד טעון". הוא גילם דמות של צעיר שיוצא מהכלא ומתחיל בחיים חדשים. על תפקיד זה זכה בפרס הקולנוע הבריטי העצמאי לשחקן החדש הטוב ביותר. בשנת 2005 שיחק בסרט הביוגרפי של הראפר 50 סנט, "תתעשר או תמות בדרך" שגם כיכב בסרט.
ב-2006 גילם את וולף בסרט "אלכס ריידר", ואת דני בסרט "Life and Lyrics", תפקיד עליו קיבל תשואות. ב-2007 כיכב בסרט האימה "WΔZ" לצדן של סלמה בלייר ושל מליסה ג'ורג', ובסרט "Sugarhouse". הוא שיחק בתפקיד לייסי בפיילוט של הסדרה "West 10 LDN" של ערוץ BBC Three. וולטרס גילם את הדמות בילי בונד בעונה הרביעית של סדרת הטלוויזיה "הנוכלים". עוד הופיע בסיטקום "Top Buzzer" של ערוץ MTV. ב-2006 שיחק בתפקיד אל בי בסרט "House of 9" לצדו של דניס הופר.
ב-2002 שיחק וולטרס על במת התיאטרון במחזה "Sing Yer Heart Out for the Lads" מאת רוי ויליאמס בתיאטרון המלכותי הלאומי. ב-2008 הופיע במחזה "Oxford Street" מאת ליווי דייוויד אדאי (אנ') בתיאטרון רויאל קורט. ב-2008 שיחק בסרט קולנוע נוסף "Tuesday" בתפקיד גנב תכשיטים. בפברואר ובמרץ 2010 הופיע במחזה "Off the Endz" מאת בולה אגבג'ה (אנ') בתיאטרון רויאל קורט.
וולטרס הופיע בסדרת הדרמה המשטרתית "The Bill" של רשת ITV ובסדרה אודות כבאים "London's Burning". הקומיקאי סטיוארט לי התייחס לדמותו של וולטרס בסדרה "Grange Hill" בפרק "Toilet Books" בתוכנית הקומית שלו "Stewart Lee's Comedy Vehicle". ב-2009 השתתף וולטרס בעיבוד של ה-BBC לרומן "אי קטן" מאת אנדראה לוי (אנ'). ב-2001 שיחק בתפקיד ג'ק הולט בסדרת הדרמה קצרת הימים "מנודים".
בתוכנית "BBC Learning", הפרויקט הלימודי של ה-BBC, הציג וולטרס את אחד המונולוגים הידועים של שייקספיר מתוך "רומיאו ויוליה" הפותח במילים "אך שקט, איזה אור מפציע שם מן החלון?" באוקטובר 2011 כיכב וולטרס בסרט "Demons Never Die" של ארג'ון רוז. באוקטובר 2011 שיחק בתפקיד דושיין בדרמה בת ארבעה חלקים של ערוץ 4 בשם "Top Boy". בפברואר 2012 הופיע בתפקיד כריס בדרמה "Inside Men" של ה-BBC. ב-2013 חזר ושיחק שוב בתפקיד דושיין בעונה השנייה של הסדרה "Top Boy".
כשהופיע בפרק בסדרת המדע בדיוני "דוקטור הו" הסתבך עם המפיקים כשצייץ והעלה תמונה של עצמו מתוך הטריילר עם המלה "space". התמונה הורדה במהירות.
חיים אישיים

ב-22 ביוני 2013 התחתן וולטרס עם דניאל איסיי (Danielle Isaie). לבני הזוג נולדה בת באוגוסט 2014, שמה אמייה-לאב וולטרס. מבת זוגו הקודמת יש לוולטרס שני בנים, שאיון פרי (נולד בשנת 2000), פאנירו אשלי (נולד ב-2003) ובת, צ'ינה שרס (נולדה ב-2001). לאשלי יש עוד שתי בנות, אנטוניה ואשלי וולטרס.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2000 | קולות | Some Voices | עוזר מטבח |  |
| 2000 | נולדו רומנטיים | Born Romantic | לי |  |
| 2004 | ילד טעון | Bullet Boy | ריקי |  |
| 2005 | בית מס' 9 | House of 9 | אל בי |  |
| 2005 | גול! | Goal! | קארל פרנסיס |  |
| 2005 | תתעשר או תמות בדרך | Get Rich or Die Tryin' | אנטואן |  |
| 2006 | אלכס ריידר | Stormbreaker | וולף |  |
| 2006 |  | Life and Lyrics | דני לואיס |  |
| 2007 | משוואת פרייס | WΔZ | דניאל לאוני |  |
| 2007 |  | Sugarhouse | D |  |
| 2008 | ספיד רייסר | Speed Racer | פרינס קבלה |  |
| 2008 |  | Tu£sday | chkh |  |
| 2011 |  | Anuvahood | קראקס |  |
| 2011 |  | Sket | טריי |  |
| 2011 | השדים לעולם לא מתים | Demons Never Die | בייטס |  |
| 2012 |  | St. George's Day | קוץ |  |
| 2013 |  | Grace and Danger | פלינג |  |
| 2013 |  | The Charlatans |   | כתיבה ובימוי |
| 2013 | סטריטדאנס: נבחרת הכוכבים | All Stars | מארק |  |
| 2014 | מונטנה | Montana | ריאן |  |
| 2016 | בית ספר במצור | Billionaire Ransom | דני דורסי |  |
| 2016 | מחר הכל מתחיל | Demain tout commence | לואל |  |